Negras (Urugvajaus upė)

Negras () – didžiausia Urugvajaus upė; Urugvajaus kairysis intakas. Prasideda Brazilijoje, Pietų Rio Grandėje, teka į pietvakarius per centrinį Urugvajų (dalina šalį pusiau). Žemupyje vaga vingiuota, sudaro meandras. Didžiausi intakai – Takuarembo ir Yi.

Ant Negro įrengtos trys hidroelektrinės su tvenkiniais: Rinkon del Bonetės, Baigorijos ir Palmaro. Užtvankos taip pat reguliuoja vandens tėkmę. Prie Negro įsikūrę miestai: San Gregorio de Polankas, Paso de los Torosas, Mersedesas, Vilja Sorianas.

Urugvajaus upės
Brazilijos upės